Document ID: /roh_data/filtered/fineweb-2-filterrobots_roh.jsonl.gz/5295

Far activamain sport, quai è circa l’unic punct nua che las duas partidas (Silva Semadeni, Peter Peyer adversaris e Duri Campell, Michael Pfäffli sco aderents) èn da la medem'idea.
Entant ch'ils aderents èn persvas che gieus olimpics dattan economicamain e turisticamain nov schlantsch, èn ils adversaris da l’avis che gieus olimpics procuran sulettamain per debits al chantun. Per els è il comité olimpic internaziunal (IOC) ina societad corrupta.
Dasper ils politichers versads han era dus giuvens gì la pussaivladad da prender posiziun. Janick Walther da Puntraschigna, che fa activamain sport, è persvas che gieus olimpics han in effect positiv per promover il sport tar la generaziun giuvna. Fabian Camenisch, student da Cuira, è da l'avis che tals events chaschunan ina fora finanziala per il chantun e per la Confederaziun. Ils giuvens politichers han sa dustà cun success, il public ha gì plaschair da lur engaschament.
Schebain ils gieus olimpics han ina schanza u betg, quai stat anc en las stailas. Il proxim pass èn las votaziuns dals 12 da favrer 2017.
RR actualitad 07:00